S U S I T A R I M A S Nr.2

Prie 2024 m. spalio 31 d. pirkimo sutarties CPO318492 Nr. 22-1903

2025 m. lapkričio mėn. d.,

Panevėžys

**Panevėžio miesto savivaldybės administracija**, juridinio asmens kodas 288724610, kurios registruota buveinė yra Laisvės a. 20, Panevėžys, atstovaujama administracijos direktoriaus Giedriaus Šileikos, veikiančio pagal Panevėžio miesto savivaldybės administracijos veiklos nuostatus, patvirtintus 2024 m. vasario 29 d. Panevėžio miesto savivaldybės tarybos sprendimu Nr. 1-31 „Dėl Panevėžio miesto savivaldybės administracijos nuostatų patvirtinimo ir savivaldybės tarybos 2023 m. kovo 22 d. sprendimo Nr. 1-81 pripažinimo netekusiu galios“, (toliau – „Užsakovas“) ir **MB „Susisiekimo komunikacijų sprendimai“**, juridinio asmens kodas 304505355, kurios registruota buveinė yra Pagojuko g. 1-2, Vilnius, duomenys apie bendriją kaupiami ir saugomi Lietuvos Respublikos juridinių asmenų registre, atstovaujama vadovės Žanetos Gaigalienės, veikiančios pagal bendrijos įstatus, (toliau – Tiekėjas), toliau kartu vadinami „Šalimis“, o kiekvienas atskirai – „Šalimi“, vadovaudamiesi 2024 m. spalio 31 d. sudarytos pirkimo sutarties CPO318492 Nr. 22-1903 (toliau –**Pirkimo sutartis**) nuostatomis sudarė šį susitarimą prie Pirkimo sutarties (toliau - **Susitarimas**) ir susitarė:

1. **Preambulė**

Atliekant Panevėžio miesto Smėlynės gatvės dalies (nuo J. Basanavičiaus g. iki S. Kerbedžio g.) kapitalinio remonto techninio darbo projekto parengimo darbus, ilgiau negu planuota užtruko parengtų sprendinių eismo saugumo auditas, eismo organizavimo darbo grupės išvadų parengimas ir pateikimas, todėl šiuo metu nėra galimybių parengtiems techninio darbo projekto sprendiniams koreguoti ir pakartotinai derinti. Projektavimo paslaugų teikimas galimas tik gavus eismo organizavimo darbo grupės išvadas.

**Atsižvelgiant į tai**, kad su 2025-11-19 raštu Nr.2 Tiekėjas Užsakovui pateikė motyvuotą prašymą dėl paslaugų suteikimo stabdymo;

**Atsižvelgiant į tai**, kad pagal Pirkimo sutarties 4.4. punktą paslaugų teikimas terminas gali būti sustabdomas esant ne nuo Tiekėjo priklausančioms aplinkybėms, dėl kurių negalėjo būti teikiamos paslaugos, terminui, kol išnyks šios aplinkybės;

**Atsižvelgiant į tai**, kad pagal Pirkimo sutarties 8.2 punktą Pirkimo sutarties pakeitimai įforminami atskiru rašytiniu Šalių susitarimu;

**Sutarties šalys sudarė šį papildomą susitarimą dėl 2024 m. spalio 31 d. Pirkimo sutarties CPO318492 Nr. 22-1903 pakeitimo ir pratęsimo, ir susitarė:**

1. Stabdyti inžinerinių komunikacijų projektavimo paslaugų, numatytų Pirkimo sutarties 2.1 punkte teikimą 30 (trisdešimties) kalendorinių dienų laikotarpiui.

2. Susitarimo pasirašymo metu prie jo pridedami priedai, kurie yra neatskiriama šio Susitarimo dalis ir galioja kartu su Sutartimi.

2.1. Priedas Nr. 1 MB „Susisiekimo komunikacijų sprendimai“ 2025-11-19 raštas Nr.2;

3. Visos kitos Sutarties sąlygos, dėl kurių pakeitimo nėra susitarta šiame Susitarime, išlieka nepakeistos ir Šalims taikomos visa apimtimi.

4. Šis Susitarimas sudaromas 1 (vienu) egzemplioriumi ir Šalių pasirašomas kvalifikuotu elektroniniu parašu.

**Šalių rekvizitai ir parašai:**

**Užsakovas**  Tiekėjas

|  |  |  |
| --- | --- | --- |
| Panevėžio miesto savivaldybės administracija  Laisvės a. 20, LT- 35200, Panevėžys  Įmonės kodas 288724610  Tel. 0 45 501360,  Ne PVM mokėtojas  A.s. Nr. LT56 7300 0100 0238 6606  AB „Swedbank“  Banko kodas 73000 | MB „Susisiekimo komunikacijų sprendimai“  Įmonės kodas 304505355  Pagojuko g. 1-2, Vilnius  PVM mokėtojo kodas LT 100011008715  A. s. Nr. LT34010051003930104  Tel.: 069810407  El. paštas: info@sksp.lt.lt | |
| Administracijos direktorius  Giedrius Šileika  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (pareigos, vardas, pavardė, parašas)  A. V. | | Vadovė  Žaneta Gaigalienė  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (pareigos, vardas, pavardė, parašas)  A. V. |